Annie Lennox

Ann "Annie" LENNOX OBE (naskita la 25-an de decembro 1954 en Aberdeen) estas brita-skota kantistino, kantverkistino kaj aktivulino. Gajninto de pluraj premioj inkluzive de la Akademia Premio. 

Ŝi estas plej konata pro sia kunlaboro kun David A. Stewart en la popgrupo Eurythmics (kaj antaŭe kun The Tourists (1976–1980)), kiu havis serion da tutmondaj sukcesoj en la 1980-aj jaroj, inkluzive de " Sweet Dreams (Are Made of This) ", "Here Comes the Rain Again " kaj " There Must Be an Angel (Playing with My Heart) ". Post la disiĝo de Eurythmics, ŝi lanĉis sukcesan solokarieron en la fruaj 1990-aj jaroj.

Dum sia kariero, ŝi gajnis Akademian Premion, Premion Oran Globon, kvar Grammy-premiojn, kaj rekordajn ok BRIT-premiojn. Ĉe la 76-a Akademia Premio, Lennox gajnis la Oskaron por Plej Bona Origina Kanto pro la kanto " Into the West " el la filmo La Mastro de l' Ringoj: La Reveno de la Reĝo, por kiu ŝi, kune kun Fran Walsh kaj Howard Shore, verkis kaj la kantotekston kaj la melodion.

Lennox atingis sian plej grandan sukceson en la fruaj 1990-aj jaroj, kiam ŝi lanĉis sian solokarieron, publikigante la albumon Diva en 1992. Ŝi publikigis kvin studialbumojn kaj plurajn kompilaĵojn.

La kvara studia albumo de Lennox, Songs of Mass Destruction*, estis publikigita la 15-an de oktobro 2007 kaj estas ŝia fina studia albumo ĉe BMG/RCA. La albumon gvidas la unuopaĵo " Dark Road ", kiu estis publikigita la 24-an de septembro. La albumo ankaŭ enhavas la kanton " Sing ", en kiu Lennox kantas dueton kun 23 aliaj muzikistinoj, inkluzive de Madonna, Joss Stone, Gladys Knight kaj P!nk.

Annie Lennox aktive partoprenas en bonfarado (batalante por virinaj kaj lesbaj rajtoj, konservante arbarojn, kontraŭbatalante malriĉecon, la HIV-epidemion, ktp.). Ŝi estas bonvola ambasadorino de UNAIDS. En 2011, ŝi ricevis la Ordenon de la Brita Imperio. Ŝia ĉefa instrumento estas la piano, sed ŝi ankaŭ ludis la fluton. Ŝi aktive partoprenas en kelkaj bonfaraj organizaĵoj, kiel Amnestio Internacia kaj Greenpeace.

Konata kiel pop-ikono, pro ŝia profunda alda voĉa gamo, kaj pro ŝiaj ekstravagancaj koncertoj, Lennox estis laŭdata kiel "la plej granda vivanta blankula soul-kantistino" fare de VH1 kaj estis inkludita en la listo de Rolling Stone de " La 100 Plej Grandaj Artistoj de Ĉiuj Tempoj ". Ŝi ricevis la titolon " La Plej Sukcesa Muzikistino de Britio " pro sia komerca sukceso. La kantistino estas unu el la plej vendataj muzikistoj, kun vendoj de pli ol 80 milionoj da diskoj tutmonde.

En 2017, Lennox estis nomumita la unua ina kanceliero de la Kaledonia Universitato de Glasgovo. 

Lennox kaj Stewart estis enkondukitaj en la Kantverkistojn-Halon de Famo en 2020. Kiel membro de Eurythmics, Lennox estis enkondukita en la Rokenrolan Halon de Famo en 2022.

 Diskaro 

 Unuopaĵoj 

 1992 – Diva
 1995 – Medusa
 2003 – Bare
 2007 – Songs of Mass Destruction
 2009 – The Annie Lennox Collection
 2010 – A Christmas Cornucopia
 2014 – Nostalgia

 Eurythmics 

 1981 – In The Garden
 1983 – Sweet Dreams (Are Made of This)
 1983 – Touch
 1984 – 1984 – For the love of Big Brother (filmmusikk)
 1985 – Be Yourself Tonight
 1986 – Revenge
 1987 – Savage
 1989 – We Two Are One
 1991 – Greatest Hits
 1993 – Live 1983 – 1989
 1999 – Peace
 2005 – Ultimate Collection ;Eurythmics Boxed (De åtte studioalbumene remastered med bonusspor)

 The Tourists 

 1979 – The Tourists
 1979 – Reality Effect
 1980 – Luminous Basement
 1984 – Should Have Been Greatest Hits
 1997 – Greatest Hits

 The Catch 

 1977 – Borderline/Black Blood (unuopaĵo)

 Referencoj 

 Eksteraj ligiloj 




Kategorio:Grammy-laŭreatoj
Kategorio:Anoj de la Reĝa Societo de Edinburgo
Kategorio:Skotaj kantistoj
Kategorio:Britaj kantverkistoj
Kategorio:Aktivuloj